                                                        Zápisnica
                    zo zasadnutia obecného zastupiteľstva v Ploskom zo dňa 5.3.2021 

Program: 1, Zahájenie

                2, voľba overovateľov a zapisovateľa
                3, kontrola uznesení
                4, schválenie odmeny starostky za SDOB 
                5, Správa o kontrolnej činnosti za rok 2020

                6, informácie o plánovaných aktivitách
                7, zber kuchynského odpadu a zelene – informácia

                8, osadenie pamätnej tabule 

                9, diskusia
                10, uznesenie

                11, záver

1, zasadnutie obecného zastupiteľstva otvorila starostka obce a prítomných poslancov privítala a skonštatovala, že z počtu 3 poslancov sú prítomní traja a preto je obecné zastupiteľstvo uznášania schopné. Následne prečítala program zasadnutia.  Hlasovanie za návrh prebehlo nasledovne: za návrh -3, proti -0, zdržal sa-0.

2, Za zapisovateľa bola navrhnutá p. Drábová, za overovateľov p. Mesiar a Bakoš. Hlasovanie za návrh: za-3, proti-0, zdržal sa-0.
3. Uznesenie č. 4/2020 je plnené. Niektoré body sa plnia priebežne a to:A4a- ťažba, ešte sa nezačala pre Covid a zlé počasie, A4b- osadenie odvodňovacích žľabov ešte nezačalo, C2 – po dohode bude kontrola prevedená do júla2021 z dôvodu stáleho zlého počasia a s tým spojenou obtiažnosťou previesť murárske práce.
4, Podľa listu zo ŠÚ odmenu za výkon kontaktnej osoby pri SDAB, ktorú vykonáva starosta obce musí schváliť obecné zastupiteľstvo ako odmenu starostu v sume 1000€.. Peniaze sme dostali zo štátneho rozpočtu.  Poslanci schválili odmenu za výkon kontaktnej osoby pre starostku. Hlasovali nasledovne: za  – 3, proti -0, zdržal sa -0. 

5, Kontrolórka obce p. Piatnicová predložila poslancom Správu o kontrolnej činnosti za rok 2020. Starostka vyzvala poslancov, aby sa k správe vyjadrili. Poslanci sa zhodli v tom, že sú s činnosťou p. Piatnicovej spokojní, ak niečo potrebujú vysvetliť, vždy je ochotná vysvetlenie podať zrozumiteľne a jasne. Správu teda jednohlasne berú na vedomie a schvaľujú. Hlasovanie: za-3, proti-0, zdržal sa -0.

6, Starostka informovala poslancov o prácach ktoré prebiehajú a pláne prác na nasledujúce obdobie. Týka sa hlavne: -  začatie prác pri prerezávkach p. Danišom – zodpovedný p. Ing. Greš, kontrolou p. Mesiar, dokončenie  ťažby v obecnom lese, čistenie náletových porastov okolo štátnej cesty smerom na Ratkovské Bystré  po malý mostík. Množia sa sťažnosti vodičov SAD, že konáre zo stromov im ničia vozidlá. Bola úsek pozrieť, niektoré konáre visia nad vozovkou aj hrubšie stromy, sú tam aj polámané jelše. Osloví majiteľov, hlavne p. Palúša, lebo pozemok hneď nad cestou je jeho. Ak by boli hrubšie dreviny, musí tam byť aj dozor, ktorý bude zodpovedať za premávku. Oprava odvodňovacieho kanála od súp. č.1 po súpisné č.3. Poslanci s návrhom súhlasili. Hlasovanie: za-3, proti-0, zdržal sa-0.
7, Starostka ďalej informovala poslancov o novele zákona o zbere kuchynského odpadu. Predložila poslancom cenovú ponuku od spoločnosti Brantner. Podľa prepočtu sa jedná o sumu cca 100€ mesačne. Obec už v súčasnosti dopláca z vlastných zdrojov na zber komunálneho odpadu. Ak zvýšime poplatky, tie si občania platiť nebudú z dôvodu, že 70% obyvateľov je bez práce a v hmotnej núdzi, alebo sú to dôchodcovia a chalupári. Ďalšie zvyšovanie poplatkov je pre obec z jednej strany dosť likvidačné a z druhej strany, pri nezavedení tohto zberu je to porušenie zákona., hoci vieme, že v našej obci je kuchynský odpad plne zužitkovaný na kŕmenie domácich zvierat. Poslanci preto navrhli ešte počkať, nakoľko na celej našej doline sa to zatiaľ nerieši. Za návrh-3, proti-0, zdržal sa-0.
8, Starostka informovala poslancov, že ju oslovil p. Durbák z Banskoštiavnicko-hodružškého baníckeho spolku so žiadosťou o osadenie pamätnej tabule nášmu rodákovi  p. Herčkovi / viď prílohu/. Poslanci žiadosť posúdili a určili miesto na osadenie tabule v pravo pri vchode do kultúrneho domu. Zároveň poverujú starostku na ďalšie jednanie v tejto veci a to dôstojnú prípravu odhalenia pamätnej tabule v bližšie neurčenom termíne. Suma na reprezentačné účely navrhnutá 50€. Hlasovanie: za -3, proti-0, zdržal sa-0.
9, do diskusie sa nikto neprihlásil
10. Uznesenie – hlasovanie za návrh prijatia uznesenia prebehlo nasledovne – za návrh-3, proti-0, zdržal sa -0. Uznesenie bolo jednohlasne prijaté.

11. Starostka sa poďakovala za účasť na zasadnutí a zasadnutie ukončila.

Zápisnica bola po prečítaní a po odsúhlasení podpísaná a je v súlade s rokovacím poriadkom obecného zastupiteľstva.

Overil: ––––––––––––––-                                                        Zapísala: Jana Drábová
           –––––––––––––––-

V Ploskom : 5.3.2021
Uznesenie č. 1 zo dňa  5.3.2021
Obecné zastupiteľstvo v Ploskom

A, Schvaľuje: 

                     1,  zapisovateľa a overovateľov zápisnice
                     2, odmenu starostky 1000€ za výkon činnosti KO pri SDOB podľa §3 č. 307/2020 Z.z. o poskytnutí dotácie zo štátneho rozpočtu na úhradu nákladov preneseného výkonu štátnej správy pri príprave, priebehu a vykonaní SDOB v roku 2021.
                     3, Správu o kontrolnej činnosti kontrolórky obce za rok 2020

                     4, plán prác v obci Ploské na rok 2021
                     5, osadenie pamätnej tabule na budove kultúrneho domu a sumu 100€ na 
reprezentačné účely ohľadom osadenia tabule.
B, Ukladá

                      1, starostke obce pri separovaní zelene a kuchynského odpadu spolupracovať so 
starostami v regióne.
C, Berie na vedomie:

                     1, plnenie uznesenia č. 4/2020.
